C 259/124
601.
MT
Il-Ġurnal Uffiċjali tal-Unjoni Ewropea
21.7.2023
Ftehim li ma għandu l-ebda effett sinifikanti fuq il-kompetizzjoni Eżempju 3 Sitwazzjoni: Fair-Clothing.Com hija organizzazzjoni nongovernattiva ta’ suċċess kbir li, bl-għajnuna tassussidji tal-gvern u b’kampanja medjatika effettiva, irnexxielha tikkonvinċi lill-maġġoranza l-kbira tad-ditti li jbigħu l-ħwejjeġ fl-UE, inklużi l-marki ewlenin kollha u numru ta’ ktajjen tal-bejgħ bl-imnut tal-ħwejjeġ, jixtru biss ħwejjeġ mingħand produtturi f’pajjiżi fil-fażi ta’ żvilupp li jirrispettaw ċerti livelli ta’ paga minima.
Il-kampanja, li kienet appoġġata b’mod mifrux mill-organizzazzjonijiet nazzjonali u tal-konsumaturi tal-UE u kkoordinata magħhom, rat suċċess enormi: bħalissa 85 % tal-ħwejjeġ kollha mibjugħin fl-UE jinbiegħu bittikketta Fair Clothing.
Sabiex jiksbu liċenzja bl-għan li jużaw it-tikketta, id-ditti parteċipanti qablu li jirris­ pettaw l-istandards minimi tal-paga u li ma jbigħux ħwejjeġ li ma jikkonformawx mal-istandards, kull fejn jiġi prodott l-ilbies.
Bħala riżultat tal-kampanja, il-pagi tal-ħaddiema tat-tessuti fil-pajjiżi fil-fażi ta’ żvilupp żdiedu b’medja ta’ 20 %.
Stħarriġ u studji dwar il-prodotti għall-konsumatur jindikaw li l-prezz medju tal-ħwejjeġ fl-UE ma żdiedx b’mod sinifikanti bħala riżultat tal-introduzzjoni tat-tikketta Fair Clothing: l-estimi għall-effett fuq il-prezzijiet ivarjaw minn -0,5 % sa +0,8 % u statistikament ma humiex differenti b’mod sinifikanti minn żero.
L-aktar spjegazzjonijiet kredibbli għan-nuqqas ta’ żieda fil-prezz huma, l-ewwel nett, l-insinifikanza relattiva tal-pagi tal-produzzjoni bħala komponent tal-prezz aħħari tal-prodotti tal-ħwejjeġ u, it-tieni, it-titjib possibbli filproduttività tal-ħaddiema li jista’ jkun ir-riżultat taż-żieda fil-pagi.
Pereżempju, il-komponent tal-pagi talproduzzjoni tal-qomos tal-qoton huwa ta’ madwar 30 % tal-kostijiet tal-produzzjoni lokali.
Għalhekk, iżżieda ta’ 20 % fil-pagi tista’ tkun mistennija li wasslet għal żieda fil-prezz tal-qmis mill-fabbrika fid-dinja li qed tiżviluppa ta’ mhux aktar minn 6 %.
Analiżi: Minħabba li l-partijiet għall-ftehim Fair Clothing (is-sidien tal-marki tal-Punent u l-ktajjen tal-bejgħ bl-imnut tal-ħwejjeġ) iżidu marġni medju ta’ 200-300 % mal-prezz tax-xiri, sabiex ikopru kostijiet tat-tras­ port, tal-importazzjoni u kostijiet oħrajn tad-distribuzzjoni u tal-imballaġġ, l-effett fuq il-prezz li bih ilpartijiet ibigħu l-qmis, għal din ir-raġuni diġà, huwa ta’ mhux aktar minn 1,5-2 %.
Barra minn hekk, hemm indikazzjonijiet li, billi l-ħaddiema jingħataw aċċess għal ikel aktar sustanzjuż u għal kura tassaħħa aħjar, iż-żieda ta’ 20 % fil-pagi qiegħed ikollha effett pożittiv fuq il-produttività tal-ħaddiema fis-settur tat-tessuti fil-pajjiżi li qed jiżviluppaw.
Fid-dawl tal-kompetizzjoni intensa fis-settur tal-ħwejjeġ, dan it-titjib fil-produttività jista’ jkun mistenni li jkollu effett ta’ tnaqqis fil-prezzijiet.
Fuq il-bażi tal-istimi għall-effett fuq il-prezz, jista’ jiġi konkluż li l-ftehimiet dwar Fair Clothing x’aktarx li ma jkollhomx effetti negattivi sinifikanti għall-klijenti tal-partijiet fil-ftehimiet u, għalhekk, ma humiex koperti mill-Artikolu 101(1).
602.
Ftehim li x’aktarx ma jirrestrinġix il-kompetizzjoni skont l-Artikolu 101(1) u/jew li x’aktarx jissodisfa l-kundizz­ joni skont l-Artikolu 101(3) Eżempju 4 Sitwazzjoni: Bħala reazzjoni għas-sejbiet tar-riċerka dwar il-livelli rakkomandati ta’ xaħam f’ċertu ikel ipproċessat li saret minn grupp ta’ riflessjoni ffinanzjat mill-gvern fi Stat Membru wieħed, diversi manifatturi kbar tal-ikel ipproċessat fl-istess Stat Membru jaqblu, permezz ta’ diskussjonijiet formali f’assoċjazzjoni talkummerċ industrijali, li jistabbilixxu l-livelli ta’ xaħam rakkomandati għall-prodotti.
Flimkien, il-partijiet jirrappreżentaw 70 % tal-bejgħ tal-prodotti fl-Istat Membru.
L-inizjattiva tal-partijiet se tiġi appoġġata minn kampanja ta’ reklamar nazzjonali ffinanzjata mill-grupp ta’ riflessjoni li tenfasizza l-perikli ta’ kontenut għoli ta’ xaħam fl-ikel ipproċessat.
Analiżi: Għalkemm il-livelli tax-xaħam huma rakkomandazzjonijiet u, għalhekk, volontarji, bħala riżultat talpubbliċità wiesgħa li tirriżulta mill-kampanja ta’ reklamar nazzjonali, il-livelli ta’ xaħam rakkomandati x’aktarx li jiġu implimentati mill-manifatturi kollha tal-ikel ipproċessat fl-Istat Membru.
Għalhekk, huwa probabbli li dan isir livell massimu ta’ xaħam de facto fl-ikel ipproċessat.
Għalhekk, l-għażla tal-konsumatur fis-swieq tal-prodotti tista’ tonqos.
Madankollu, il-partijiet ikunu jistgħu jkomplu jikkompetu fir-rigward ta’ għadd ta’ karatteristiċi oħrajn tal-prodotti, bħall-prezz, id-daqs tal-prodott, il-kwalità, it-togħma, il-kontenut tal-melħ u kontenut nutrizzjonali ieħor, il-bilanċ tal-ingredjenti, u l-markar.
Barra minn hekk, il-kompetizz­ joni fir-rigward tal-livelli ta’ xaħam fil-prodott offrut tista’ tiżdied meta l-partijiet ifittxu li joffru prodotti blinqas livelli.
Għalhekk, ma huwiex probabbli li l-ftehim iwassal għal effetti restrittivi fuq il-kompetizzjoni skont it-tifsira tal-Artikolu 101(1).
Madankollu, anke jekk il-ftehim jinstab li jkollu effett negattiv sinifikanti fuq il-kompetizzjoni skont l-Artikolu 101(1) – minħabba li l-konsumaturi huma mċaħħdin mill-għażla li jkollhom ikel b’livell għoli ta’ xaħam – il-benefiċċji għall-konsumaturi f’termini tal-valur tal-informazzjoni riċevuta u l-effetti ta’ benefiċċju fuq is-saħħa x’aktarx li jisbqu l-ħsara u l-ftehim x’aktarx li jissodisfa lkundizzjonijiet tal-Artikolu 101(3).